ถ้าเรากินยาต่อเนื่องจน viral load ในเลือดที่เจาะไปมีค่าน้อยกว่า 20 จะสามารถติดต่อไปหาลูกที่เพิ่งคลอดด้วยวิธีธรรมชาติได้มั้ยคะ เปอร์เซ็นต์ที่จะติดไปหาลูกมีเยอะมั้ยคะ แล้วคลอดธรรมชาติกับผ่าคลอดแบบไหนปลอดภัยกว่าคะ ตอนนี้ลูกได้รับยาที่ให้รับประทาน4สัปดาห์และยังไม่ได้เจาะเลือดค่ะ เลยมาสอบถามก่อน
สวัสดีค่ะ การมีเชื้อ hiv หรือที่เรียกว่าจำนวนไวรัส (viral load) น้อยกว่า 20 ในทางการแพทย์จะเรียกว่ามีเชื้อน้อยมากจนไม่ถือว่าอยู่ในระยะแพร่เชื้อดังนั้นหากระดับจำนวนไวรัสยังอยู่ในระดับนี้จนกระทั่งใกล้คลอด แพทย์อาจพิจารณาให้คลอดธรรมชาติได้ โอกาสที่จะติดไปให้ลูกนั้นมีน้อยมากๆ หากจำนวนไวรัสมากขึ้น แพทย์อาจพิจารณาเป็นการผ่าคลอด เพื่อไม่ให้เด็กต้องสัมผัสกับเยื่อบุช่องคลอดหรือเกิดการเสียดสีจนมีแผลที่ตัวเด็กค่ะแนะนำติดตามอาการต่อเนื่อง ในช่วงอายุครรภ์ที่ใกล้คลอด แพทย์จะพูดคุยเกี่ยวกับวิธีการคลอดบุตรที่เหมาะสมอีกครั้ง ในระหว่างนี้กินยาประจำทุกวันต่อเนื่องค่ะ